УНИВЕРЗИТЕТ У НИШУ

ФИЛОЗОФСКИ ФАКУЛТЕТ

ДЕПАРТМАН ЗА СОЦИОЛОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ**

**О ОЦЕНИ РЕЗУЛТАТА НАУЧНОГ, ИСТРАЖИВАЧКОГ, ОДНОСНО УМЕТНИЧКОГ РАДА**

**КАНДИДАТА**

Др Јелена Божиловић, кандидат за избор једног наставника у звање доцент на Департману за социологију за ужу научну област **Социологија** (*Модерне социјалне теорије и Социологија града*), научним радом се бави од 2009. године када је уписала докторске студије социологије на Филозофском факултету Универзитета у Београду.

Научно поље интересовања Јелене Божиловић тиче се области историје социјалних и политичких теорија, као и социологије града (друштвени процеси у савременом граду, уз анализу различитих друштвених актера и конфликата). Највреднији резултат који је из тога проистекао јесте докторска дисертација „Урбано грађанство: концепт и пракса“, рађена под менторством проф. др Мине Петровић, редовне професорке Одељења за социологију Филозофског факултета у Београду.

Јелена Божиловић своје научно-истраживачко искуство потврдила је учешћем на више научних скупова, као и публиковањем ауторских и коауторских радова у часописима и зборницима, и то:

* 2 рада у тематским зборницима међународног значаја (М14)
* 1 рад у националном часопису међународног значаја (М24)
* 3 саопштења на међународним скуповима који су објављени у изводу (М34)
* 3 рада у тематским зборницима водећег националног значаја (М44);
* 3 рада у водећем националном научном часопису (М51)
* 2 рада у националном научном часопису (М52)
* 3 рада у репрезентативним научним часописима (М53)
* 4 саопштења са скупа националног значаја штампаних у целини (М63)
* 2 саопштења на домаћим научним скуповима штампана у изводу (М64)

Кандидаткиња др Јелена Божиловић од 2012. године ангажована је као истраживач на пројекту „Традиција, модернизација и национални идентитет у Србији и на Балкану у процесу европских интеграција“(179074). Пројекат изводи Центар за социолошка истраживања Филозофског факултета у Нишу, уз подршку Министарства за науку и технолошки развој Републике Србије. Поред тога, она је истраживач на још два пројекта: интерном пројекту Филозофског факултета у Нишу и Департмана за социологију под називом „Корак ка професионализацији социологије: анализа потреба за професијом“ (2018-) и пројекту*Европског друштвеног истраживања (ЕSS)*(2017-). Као докторанд 2010. и 2011, радила је и као истраживач на пројекту „Изазови нове друштвене интеграције у Србији: концепти и актери“*,* у организацијиИнститута за социолошка истраживања Филозофског факултета у Београду и Министарства просвете, науке и технолошког развоја.

Радови које кандидаткиња публикује у оквиру пројеката на којима је ангажована, у вези су са њеним научним пољем интересовања.

На основу свега изложеног, као и података наведених у Извештају комисије који су у складу са Ближим критеријумима за избор у звање, даје се **позитивна оцена** резултата научног и истраживачког рада **др Јелене Божиловић**, кандидата за избор у звање доцент за ужу научну област Социологија*(Модерне социјалне теорије и Социологија града)* на Департману за социологију Филозофског факултета Универзитета у Нишу.

У Нишу, Управник Департмана за социологију

14.02.2019. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Бранислав Стевановић

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

ДЕПАРТМАН ЗА СОЦИОЛОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ**

**О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Кандидаткиња др Јелена Божиловић, коју комсија предлаже за избор у звање доцент за ужу научну област **Социологија** (*Модерне социјалне теорије и Социологија града*), током свог досадашњег рада као асистент на Департману за социологију Филозофског факултета у Нишу, показала је изузетну посвећеност педагошком раду и преданост развоју наставе.

Као асистент, бирана је за предмете *Модерне социјалне теорије* и *Социологија политике*, али је, поред ових, изводила вежбе и из других предмета, што на основним, што на мастер академским студијама социологије. Предмети на којима је држала наставу су: *Античке и средњовековне социјалне теорије, Политичка култура и културне претпоставке савремене политике, Социологија града, Социологија села, Српско село и сељаштво, Филозофија историје, Етнокултура Срба, Социологија сазнања, Социологија науке, Социологија наставника, Социологија образовања, Грађанско друштво и политика, Социологија насеља*. Такође је држала наставу и на другим нематичним департманима (Педагогија и Историја).

Др Јелена Божиловић дала је допринос настави и другим делатностима Департмана и Факултета кроз реализацију различитих активности. Неке од њих су:

* Учешће у акредитацији и реакредитацији основних и мастер академских студија социологије (од 2013 -)
* Чланство у комисијама за спровођење пријемног испита и рангирање кандидата на основним и мастер академским студијама социологије (од 2013-)
* Посао секретара Департмана за социологију (2014/15)
* Рецензирање радова у часопису Годишњак за социологију
* Чланство у струковној организацији Српско социолошко друштво (ССД)
* Координатор Социолошког клуба у Нишу
* Регионални координатор такмичења ученика из социологије под окриљем ССД-а, које се организује на годишњем нивоу
* Учешће у тимовима за промоцију Филозофског факултета и Департмана за социологију (2012-)
* Учешће у организацији *Дана отворених врата* на Филозофском факултету у Нишу (2012-)
* Координатор умрежавања наставника социологије у средњим школама у Србији
* Са проф. др Браниславом Стевановићем модератор социолошке сесије на научном скупу НИСУН 3 (2013)
* Са проф. др Вјекославом Бутиганом модератор округлог стола у оквиру научног скупа НИСУН 5 (2015).

На основу наведених података, даје се **позитивна оцена** кандидаткиње **др Јелене Божиловић** у развоју наставе и других делатности високошколске установе.

У Нишу, Управник Департмана за социологију

14.02.2019. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Бранислав Стевановић

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

ДЕПАРТМАН ЗА СОЦИОЛОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ О Д Л У К Е**

# О ОЦЕНИ РЕЗУЛТАТА ПЕДАГОШКОГ РАДА КАНДИДАТА

Приликом формирања оцене резултата педагошког рада кандидаткиње др Јелене Божиловић, узети су у обзир следећи елементи:

* Кандидаткиња је од свог ангажовања као асистент на Филозофском факултету у Нишу учествовала у креирању више силабуса на Депртману за социологију;
* Успешно учествује у реализацији вежби на више предмета на матичном Департману (Департману за социологију);
* Учествује у спровођењу пријемних испита на свим нивоима студија Департмана за социологију;
* Део је промо тима Департмана за социологију и Филозофксог факултета у Нишу, где кроз разне активности ради на популаризацији социологије и друштвено-хуманистичких наука;
* Током свог седмогодишњег рада и педагошке каријере др Јелена Божиловић показала је педагошку компетентност и посвећеност раду са младима;
* Посвећена је свим активностима које обавља на Департману за социологију и одговорно приступа научно-наставном раду;
* У анкетама студентске евалуације добија позитивне оцене.

На основу наведених података, даје се **позитивна оцена** резултата педагошког рада **др Јелене Божиловић**, кандидаткиње за избор у звање доцент за ужу научну област Социологија (*Модерне социјалне теорије и Социологија града*).

У Нишу, Управник Департмана за социологију

14.02.2019. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Бранислав Стевановић

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

ДЕПАРТМАН ЗА СОЦИОЛОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОЦЕНЕ О ОДРЖАНОМ ПРИСТУПНОМ ПРЕДАВАЊУ**

Др Јелена Божиловић, кандидат на конкурсу за избор једног наставника у звање доцент за ужу научну област **Социологија** (*Модерне социјалне теорије и Социологија града*), одржала је приступно предавање 05. новембра 2018. године, на Филозофском факултету у Нишу, под називом: *Право на град и неолиберална политика*. Комисија је била у следећем саставу:

1. др Бранислав Стевановић, редовни професор Филозофског факултета у Нишу (председник)
2. др Наталија Јовановић, редовни професор Филозофског факултета у Нишу (члан)
3. др Јелена Петковић, доцент Филозофског факултета у Нишу (члан)

Комисија је приступно предавање оценила позитивно.

На основу Извештаја комисије, Департман за социологију даје **позитивну оцену** за одржано приступно предавање **др Јелене Божиловић**.

У Нишу, Управник Департмана за социологију

14.02.2019. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Бранислав Стевановић